**ΑΝΑΚΟΙΝΩΣΗ**

Με μεγάλη επιτυχία πραγματοποιήθηκε την Πέμπτη 25 Φεβρουαρίου 2021, η Ενημερωτική Διαδικτυακή Ημερίδα για την παρουσίαση του εναλλακτικού τρόπου χρηματοδότησης μέσω κεφαλαίων επιχειρηματικών συμμετοχών (equity financing) και της πρωτοβουλίας EquiFund.

Την εκδήλωση παρακολούθησε ζωντανά μεγάλος αριθμός ενδιαφερόμενων μέσω του καναλιού της ΓΓΕΚ στο YouTube, αλλά ακόμη μεγαλύτερο ήταν το πλήθος που συμμετείχε μέσω της πλατφόρμας Zoom, το οποίο είχε ήδη κάνει εγγραφή τις προηγούμενες ημέρες και στο οποίο δόθηκε η δυνατότητα να απαντηθούν σχετικές ερωτήσεις.

Στόχος της εκδήλωσης ήταν η ενημέρωση της ερευνητικής και επιχειρηματικής κοινότητας για τις δυνατότητες χρηματοδότησης που προσφέρονται μέσω κεφαλαίων επιχειρηματικών συμμετοχών, ώστε να επιτευχθεί η μεγαλύτερη δυνατή αξιοποίηση των ερευνητικών αποτελεσμάτων.

Ο Γενικός Γραμματέας Έρευνας και Καινοτομίας, κ. Αθανάσιος Κυριαζής επισήμανε τον ρόλο της Καινοτομίας σε όλους τους τομείς της έρευνας και της επιχειρηματικότητας και τον τρόπο με τον οποίο μπορεί να συμβάλει στη βελτίωση της ποιότητας ζωής των πολιτών μέσα από τη μετατροπή των ερευνητικών αποτελεσμάτων σε καινοτόμα προϊόντα και υπηρεσίες. *«Η στήριξη της επιχειρηματικότητας που συνδέεται με την έρευνα και την καινοτομία αποτελεί προτεραιότητα της Γενικής Γραμματείας Έρευνας και Καινοτομίας»*, όπως ανέφερε ο ίδιος.

Ο κ. Μιχάλης Δρίτσας, Διευθυντής του Γραφείου Υφυπουργού Ανάπτυξης και Επενδύσεων κ.Χρίστου Δήμα, στην ομιλία του τόνισε ότι μέσω προγραμμάτων, όπως το EquiFund, μπορούν καινοτόμες επιχειρήσεις με όραμα να πραγματοποιήσουν το όνειρό τους παρέχοντάς τους κατάλληλη χρηματοδότηση.

Ο κ. Γιώργος Γιακουμάκης, Mandate Manager του European Investment Fund (EIF) έθεσε το πλαίσιο της πρωτοβουλίας EquiFund και παρουσίασε τη φιλοσοφία και τα επιτεύγματα του "Fund of Funds" μέσω του οποίου συστάθηκαν τα εξειδικευμένα Επενδυτικά Funds, εστιάζοντας στο "Παράθυρο Καινοτομίας". Στις επόμενες δύο (2) θεματικές της Ημερίδας "Innovators & researchers" συμμετείχαν τέσσερις (4) Fund Managers του Παράθυρου Καινοτομίας.

Η κα Κατερίνα Πραματάρη, Partner στη Uni.Fund και ο κ. Μάρκος Βερέμης, Partner στη Big Pi Ventures ανέλυσαν τα θέματα: Pitching (παρουσίαση σε Επενδυτές)- Αξιολόγηση, Βασικοί όροι χρηματοδότησης. Η κα Μυρτώ Παπαθάνου, Partner στη Metavallon VC και ο κ. Δημήτρης Καλαβρός – Γουσίου, Partner στη Velocity Partners VC ανέλυσαν τα θέματα: Υποστήριξη μετά τη χρηματοδότηση, Exits .

Τέλος, ο κ. Σέργιος Κατσαρός, επικεφαλής Commercial & Finance της BioPiX-T παρουσίασε ένα επιτυχημένο παράδειγμα Case Study. Τον συντονισμό της εκδήλωσης ανέλαβε η κα Αγνή Σπηλιώτη, Προϊσταμένη της Διεύθυνσης Σχεδιασμού και Προγραμματισμού Πολιτικών και Δράσεων Έρευνας και Καινοτομίας της ΓΓΕΚ.

Την Εκδήλωση μπορείτε να παρακολουθήσετε διαδικτυακά στο [κανάλι YouTube της ΓΓΕΚ](https://www.youtube.com/watch?v=o7zOWBevwq8&feature=youtu.be&fbclid=IwAR13dBoNA6eA7rCmlfH-GPrAZFMsHQqB6Riy_m9TEi1y_EmJMPc90MblAEU) .